laion/Wikipedia-Exotic huggingface dataset:
טיני: השינוי הגדול של ויולטה

טיני: השינוי הגדול של ויולטה (בספרדית: Tini: El gran cambio de Violetta, באיטלקית: Tini: La nuova vita di Violetta) הוא סרט הרפתקאות מוזיקלי ספרדי-איטלקי משנת 2016, שבוים על ידי חואן פבלו בוסקריני, נכתב על ידי רמון סלזאר, והופק על ידי פבלו בוסי. הסרט משמש כסיום לסדרה "ויולטה" ששודרה לראשונה בשנת 2012, והופצה ברחבי העולם בערוץ דיסני. הסרט הוקרן לראשונה באמסטרדם ב-23 באפריל 2016, בספרד ב-6 במאי 2016, ובאיטליה ב-12 במאי 2016. בישראל הסרט שודר לראשונה ב-23 בדצמבר 2017 בערוץ Yes5 עם תרגום עברי. אורך הסרט הוא כ-98 דקות, ושפת המקור שלו היא ספרדית. הסרט הרוויח ממכירות הכרטיסים כ-8.7 מיליון דולר. לאחר שוויולטה, נערה מלאת שמחת חיים, הפכה לאמנית נהדרת כמו חברה, לאון, היא מחליטה לפרוש בעקבות לחץ שלא מאפשר לה לנוח. יום אחד, וויולטה קיבלה מכתב מאיזבלה, חברה של המשפחה, שמזמינה אותה לבוא להתארח בבית לאמנים צעירים באיטליה. באיטליה, וויולטה עוברת מסע לגילוי העצמי, פוגשת חבר חדש בשם קאיו ומציירת איתו חברות. בינתיים, לודמילה מספרת ללאון שוויולטה ברחה ויחד הם מחליטים לחפש אותה. איזבלה עוזרת לוויולטה לגלות שלמעשה כונתה "טיני" על ידי אמה, ומאפשרת לה להשיג התחלה חדשה בחייה. מרטינה סטואסל - טיני חורחה בלנקו - לאון מרסדס למברה - לודמילה דייגו ראמוס - חרמאן קלרה אלונסו - אנג'י אדריאן סלזדו - קאיו סופיה קרסון - מלאני רידר ואן קוטן - ראול לאונרדו סצ'י - סאול ג'ורג'ינה אמורוס - אלואיסה ביאטריס ארנרה - מירנדה לינו די נוזו - סטפנו פרנסיסקו ויסיירה - רוקו אנג'לה מולינה - איזבלה שירים מתוך פסקול הסרט צורפו לאלבום הבכורה של מרטינה סטואסל, "Tini", שהופץ ב-29 באפריל 2016. האנה מונטנה: הסרט אתר האינטרנט הרשמי של טיני: השינוי הגדול של ויולטה "טיני: השינוי הגדול של ויולטה", במסד הנתונים הקולנועיים IMDb (באנגלית) "טיני: השינוי הגדול של ויולטה", באתר Rotten Tomatoes (באנגלית) "טיני: השינוי הגדול של ויולטה", באתר דיסני+ סרטים (באנגלית) "טיני: השינוי הגדול של ויולטה", במסד הנתונים הקולנועיים KinoPoisk (ברוסית) חדש בטלוויזיה: שבת, 23 בדצמבר 2017, שי שגב, באתר מגפון, 21 בדצמבר 2017
המעופפים הנועזים

המעופפים הנועזים (קרואטית: Mali leteći medvjedi) היא סדרת אנימציה יוגוסלבית בשפה הקרואטית בת 39 פרקים שהופקה לטלוויזיה בין השנים 1990- 1991. בישראל הסדרה שודרה בטלוויזיה החינוכית בין השנים 1992–1993, ולאחר מכן בשידורים חוזרים בערוץ ג'וניור. כל פרקי הסדרה דובבו לעברית, מלבד פרק 11 שעוסק בחג המולד. הסדרה מציגה בפני הצופים הצעירים את החשיבות שבהגנה על הסביבה. הסדרה מציגה את ההשפעות המזיקות של זיהום האוויר ושל שרפות וכן את תפקידה החשוב של המערכת האקולוגית. את שיר הפתיחה והסיום של התוכנית בגרסה העברית ביצעה חני נחמיאס. הסדרה מתמקדת בזן נדיר של דובים קטנים בעלי כנפיים, החיים ביער קסום חיי קהילה שיתופיים אוטופיים. המעופפים הנועזים יחד עם הידידים שלהם, לקחו על עצמם את המשימה להגן על היער שלהם מזיהום. אף על פי כן, המאמצים שלהם, לעיתים קרובות, מופרעים על ידי שני סמורים, חמי וסמי, אשר משתדלים לזהם את היער. מדי פעם הסמורים מקבלים עזרה מחיליק הנחש. שלושתם תמיד משתדלים למצוא דרכים להפריע להרמוניה של היער אבל תמיד בסוף הדובים מסכלים את תוכניותיהם. הדובים תמיד קשובים לעצותיהם של הדוב הזקן, צור (אשר זקן מדי בשביל לעוף) וחברו שוף הינשוף. צור – דוב זקן וחכם אשר משמש כמנהיג של המעופפים הנועזים. צור הוא גם הסבא של כל הדובונים. צור זקן מדי בשביל לעוף. הדובונים מעריכים אותו בשל חוכמתו ובשל כך נוהגים באופן קבוע להתייעץ עמו. בר – דובון צעיר בצבע כחול. החבר של פרח. הוא ופרח הם הגיבורים הראשיים של הסדרה. פרח – דובה צעירה בצבע כתום. החברה של בר. היא ובר הם הגיבורים הראשיים של הסדרה. דקל – דובון צעיר בצבע חום. החבר של דגנית. געש – דובון צעיר בצבע אדום. אחיו של דקל. דגנית – דובה צעירה בצבע ורוד. החברה של דקל. דגנית היא אחותה התאומה של גנית. גנית – גנית היא אחותה התאומה של דגנית. יסמין – דובה צעירה בצבע ורוד. חמי – סמור דמוי אדם. האויב המושבע של המעופפים הנועזים. לובש אפוד בצבע כחול ועגיל זהב באוזן ימין. סמי – סמור דמוי אדם. השותף הטיפש של חמי. חובש קסדה אדומה חיליק – נחש ערמומי. נוהג לסייע פעמים רבות לחמי ולסמי. איזבל – עכבישה גדולה ואימתנית. ראש – עכברוש ערמומי אשר הגיע מהעיר יחד עם שני עכברושים העובדים עבורו. רוני – בונה אשר משקיע את רוב זמנו בעבודה על הסכרים שלו. חבר של המעופפים הנועזים. בינגו – קרוב משפחתו של רודני אשר אומץ על ידי רודני. שוף – ינשוף גדול. חבר טוב של צור. סיגלית – עכבישה גדולה אשר אוהבת להאזין לרדיו אותו היא בנתה מקורי עכביש. חברה של המעופפים הנועזים. צלילה – צפרדע אשר אוהבת לשיר אופרה. חברה של המעופפים הנועזים. ורדינה – פיית היער אשר שומרת על היערות ברחבי העולם. ינשי גליש גלאש – בן דודו של שוף. מסוגל לבצע מעשי כשפים. טובי – צפרדע אשר עבר מוטציה מזיהום בני האדם. חבר של המעופפים הנועזים. ימימה – צפרדע שעברה מוטציה מזיהום בני האדם. אימו של טובי. סריפין – סנאי. חבר של המעופפים הנועזים. "המעופפים הנועזים", במסד הנתונים הקולנועיים IMDb (באנגלית) מילות השיר "המעופפים הנועזים", באתר שירונט
ליגת העל המזרח אירופית בפוטבול

ליגת העל המזרח אירופית בפוטבול (ברוסית: Восточно-европейская Суперлига; באנגלית: Eastern European Super League) היא ליגת הפוטבול הלאומית והמקצוענית במזרח אירופה, המאגדת קבוצות מערים ברוסיה ובבלארוס. תחילה נערכה כליגה אזורית, אך מאז עונת 2020 מהווה לאליפות רוסיה בפוטבול במקום ליגת LAF שפורקה. הליגה הוקמה בשנת 2019 כליגה אזורית והתמודדו בה שבע קבוצות: 3 קבוצות רוסיות, 2 קבוצות אוקראיניות ו-2 קבוצות בלארוסית, בעונה שבה זכתה קבוצת הספרטנים מוסקבה. באוקטובר 2019 הוחלט על מיזוג בין הליגה לבין אליפות רוסיה, שסלל את הדרך לליגה משותפת ונועד להפוך את הליגה לטובה ופופולרית יותר בתחום ספורט שאינו נחשב למפותח במיוחד ברוסיה בפרט ובמזרח אירופה בכלל. עונת 2020 שהייתה אמורה להתחיל במרץ, נפתחה באוגוסט 2020 בעקבות התפרצות נגיף הקורונה ברוסיה. במאי 2021 ליגת העל נפתחה ללא השתתפות קבוצות זרות, באמצע העונה אף פרשה ממנה קבוצה בכירה, נמרי הפלדה פרם, בשל קשיים פיננסיים שהושפעו מהשלכות מגפת הקורונה ברוסיה. התחרות הראשונה נפתחה באפריל והסתיימה ביולי - כשכל קבוצה שיחקה 6 משחקים במסגרת העונה הסדירה ועד שני משחקי פלייאוף (חצי גמר וגמר). המשחקים בין הקבוצות הרוסיות והאוקראיניות התקיימו במינסק. משחק הגמר נערך באצטדיון צארסקויה סלו בעיר פושקין ב-13 ביולי 2019 בין הלגיון הצפוני סנקט פטרבורג וקבוצת הספרטנים מוסקבה, שזכו לבסוף באליפות הליגה. החל מעונת 2020 הטורניר מורכב משלוש ליגות: ליגת העל, המהווה לטורניר הבכיר בענף בפוטבול. הליגה הראשונה, שהיא ליגת המשנה בפוטבול. הליגה השנייה, שהיא הליגה השלישית בחשיבותה. בליגת העל התמודדו בפתיחתה שש קבוצות בשני בתים. המנצחת מכל בית מעפילה לגמר הטורניר. לקראת טום העונה הסדירה, נמרי הפלדה פרם פרשה מהליגה ונותרו 5 קבוצות בליגת העל. חטיבת מערב הפטריוטים מוסקבה הדרקונים מוסקבה הלגיון הצפוני סנקט פטרבורג הגריפונים סנקט פטרבורג הספרטנים מוסקבה ספרטק בריאנסק חטיבת מזרח ספרטק מוסקבה אפאצ׳י ניז’ני נובגורוד מוטורס קאזאן קפיטל שארקס מוסקבה ריידרס-52 ניז’ני נובגורוד יוז'ני אוראל צ'ליאבינסק אתר האינטרנט הרשמי של ליגת העל המזרח אירופית בפוטבול ליגת העל המזרח אירופית בפוטבול, ברשת החברתית פייסבוק ליגת העל המזרח אירופית בפוטבול, ביישום טלגרם ליגת העל המזרח אירופית בפוטבול, ברשת החברתית אינסטגרם ליגת העל המזרח אירופית בפוטבול, ברשת החברתית VK ליגת העל המזרח אירופית בפוטבול, סרטונים בערוץ היוטיוב Чемпионат России и Кубок России в следующем году будут проведены в рамках ВЕС Стал известен календарь ЧР-2021. В первом туре нас ждет повторение финала двухлетней давности В чемпионате России по американскому футболу сыграют 12 команд Федерация американского футбола России огласила список участников нового сезона в чемпионате России «Спартанцы» – «Патриоты» и другие матчи окончания регулярного сезона. Превью нашего футбольного уикенда Суперлига 2020 «Спартанцы» обыграли «Стальных Тигров» и стали победителями Суперлиги
סביבה

האם התכוונתם ל... הסביבה הטבעית – כל החי, הצומח והדומם המופיעים באופן טבעי על כדור הארץ. מדעי הסביבה – התחומים המדעיים העוסקים בחקר הסביבה הטבעית וההשפעות האנושיות עליה. איכות הסביבה – תחום עיסוק הנוגע ליחסי הגומלין בין האדם לבין סביבתו הטבעית או זו שנוצרה על ידו. חשיבה סביבתית – גישה פילוסופית המתבססת על יחסי הגומלין בין האדם לבין סביבתו. סביבתנות – תנועה אידאולוגית ופוליטית המתבססת על עקרונות של חשיבה סביבתית. סביבה (מתמטיקה) – סביבה של נקודה במתמטיקה. סביבה (פסיכולוגיה) – מכלול הגורמים שאינם תורשתיים המשפיעים על התפתחות האדם, אישיותו וכישוריו. סביבה (מערכות) – כל מה שאינו המערכת בתגובות כימיות, או במערכות פיזיקליות אחרות.
ארז דוד מייזל

ארז דוד מייזל (נולד ב-3 בספטמבר 1969) הוא קצין צה"ל בדרגת תת-אלוף. שימש כראש החטיבה לקשרי חוץ. מייזל סיים את לימודיו התיכוניים בבית הספר הריאלי בשנת 1987. עם גיוסו לצה"ל התנדב מייזל לצנחנים ושובץ בפלחה"ן צנחנים. הוא עבר מסלול הכשרה כלוחם, קורס מ"כים חי"ר וקורס קציני חי"ר. בהמשך עבר לחיל המודיעין ושימש בתפקידי פיקוד ומטה בחיל ובהם ראש מחלקת הבקרה בשנים 2010-2014. בשנת 2016 מונה לראש החטיבה לקשרי חוץ, ומילא תפקיד זה עד נובמבר 2019. במסגרת התפקיד, יזם והוביל את פרויקט מורשת קשרי החוץ של צה"ל - "חץ הדורות". ב-24 בנובמבר 2019 הוענק לו מטעם כוח המשקפים הרב-לאומי (כמ"ר - MFO) את אות מנכ"ל הכמ"ר להצטיינות. כתבה על עשיית חטיבת הקש"ח בזירה הצפונית, לרגל שחרורו של רח"ט קש"ח תא"ל ארז דוד מייזל (נובמבר 2019) אמיר בוחבוט‏, "הפרקליט של השטן": הכירו את אויב הקצינים באמ"ן, באתר וואלה, 21 בספטמבר 2013 "דיפלומטים לובשי מדים" - מאמר מאת תא"ל ארז דוד מייזל, על הקש"ח לאור השינויים האזוריים והגלובליים בשנים האחרונות - פורסם בבין הקטבים, גיליון 24–25, מרכז דדו לחשיבה צבאית בין תחומית, ינואר 2020. מדיה וקבצים בנושא ארז דוד מייזל בוויקישיתוף כתב העת בין הקטבים של מרכז דדו לחשיבה צבאית בינתחומית :דיפלומטים לובשים מדים מאת תא״ל ארז דוד מייזל, מס' 24-25, (מרץ 2020) ראיון אולפן עם תאל מיל' ארז דוד מייזל, סרטון באתר יוטיוב משמאל - תא"ל ארז מייזל, ראש חטיבת קשרי חוץ. עם הגב בכומתה ירוקה, אלוף אמיר אבולעפיה, ראש אגף התכנון. רוסיה מזהירה את ישראל: "ננקוט בכל האמצעים כדי לשמור על ביטחון כוחותינו", באתר ישראל היום, 20 בספטמבר 2018 טל לב רם, ‏בלי לחיצות ידיים ובלי סמול טוק: כך נראים המפגשים עם קציני הצבא הלבנוני, באתר מעריב אונליין, 5 באוקטובר 2019. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
אביב אלדמע

אביב אַלדֶמַע (נולד ב-10 במרץ 1964) הוא מעצב פסקול ישראלי, מבכירי מעצבי הפסקול לטלוויזיה ולקולנוע בארץ. זוכה 4 פרסי אופיר, 7 פרסי פורום היוצרים הדוקומנטריים ו-2 פרסי האקדמיה לטלוויזיה לעיצוב הפסקול הטוב ביותר. בין עבודותיו הבולטות ניתן למצוא את ואלס עם באשיר, שבעה, כנס העתידנים, מישהו לרוץ איתו, אביבה אהובתי, טרילוגיה על אהבה והנערים. אביב אלדמע נולד לויקי וגיל אלדמע. אביו היה מלחין ומעבד מוזיקלי, חתן פרס ישראל לזמר עברי. סבו, אברהם אלדמע, היה אמן ומורה לאומנות, מראשוני פעילי ההגנה. דודו, רן אלדמע, היה מוזיקאי ואיש חינוך. לאלדמע יש שלושה אחים: ירון, לירית ורינת. ירון אלדמע הוא מוזיקאי ומנהל אולפן ההקלטות של הקונסרבטוריון הישראלי למוזיקה. אלדמע הוא בוגר תיכון תלמה ילין, במגמת אומנות פלסטית, מחזור 1982. אלדמע נשוי ואב ל-3 בנות. אלדמע הוא אוטודידקט ללא הכשרה פורמלית בתחום. לאורך הקריירה שלו הוא עבד עם מיטב יוצרי הקולנוע בארץ; בין הבמאים שמרבים לשתף איתו פעולה ניתן למנות את ארי פולמן, מיכל אביעד, יאיר קדר, נדב לפיד, טל גרניט ושרון מימון, שמי זרחין, דינה צבי-ריקליס, ירון שני ורבים אחרים. בין השנים 1991 ל-1999 היה אלדמע אחד הבעלים של אולפני קיו-טון בתל אביב. שם ערך ועיצב פסקולים לפרסומות, פרומואים, תוכניות טלוויזיה (בין השאר כל פרקי החמישייה הקאמרית), סרטים דוקומנטריים וסרטי קולנוע. מאז 1999 עובד באולפני דיבי בתל אביב. אלדמע כתב בעברו ב"דבר אחר", המוסף הסאטירי של עיתון "דבר". בין השנים 2001–2019, אלדמע היה מועמד 26 פעמים לפרס אופיר לפסקול הטוב ביותר, מתוכן זכה 4 פעמים. 10 פעמים הוא היה מועמד לפרס עבור שני סרטים במקביל ולמעשה התמודד גם נגד עצמו. בספטמבר 2016, אלדמע והעורך אריק להב ליבוביץ קיבלו ביחד עם היוצרים את פרס הסרט הטוב ביותר של האמי הדוקומנטרי (אנ') עבור הסרט "ירד הלילה". באותן השנים זכה פעמיים בפרס האקדמיה לטלוויזיה ו-7 פעמים בפרס פורום היוצרים הדוקומנטריים, עבור הפסקול הטוב ביותר. אביב אלדמע, באתר ספר הקולנוע הישראלי אביב אלדמע, במיזם "אישים" לתיעוד היצירה הישראלית אביב אלדמע, במסד הנתונים הקולנועיים IMDb (באנגלית) אביב אלדמע, באתר "אידיבי", מאגר הידע העברי לקולנוע ישראלי ועולמי אביב אלדמע, באתר ספר הקולנוע הישראלי אביב אלדמע, באתר ארכיון הסרטים הישראלי בסינמטק ירושלים ראיונות אור סיגולי, עבודתו של מעצב פס-הקול: ריאיון עם אביב אלדמע, באתר סריטה, ‏14 בנובמבר 2011 יונתן בר גיורא, ריאיון עם אביב אלדמע, באתר תקריב - מגזין קולנוע דוקומנטרי, ‏14 באוקטובר 2014 רותי קרן, מאחורי עיצוב פסקול בקולנוע - עם אביב אלדמע, באתר כאן - תאגיד השידור הישראלי, ‏3 בספטמבר 2018 (אורך: 1:00:08) אולפן הקלטות, באתר הקונסרבטוריון הישראלי למוסיקה רותי קרן, מאחורי עיצוב פסקול בקולנוע - עם אביב אלדמע, באתר כאן - תאגיד השידור הישראלי, ‏3 בספטמבר 2018 דני קרמן, דבר אחר – היה דבר כזה, באתר הבלוג של דני קרמן, ‏25 בפברואר 2018 אור סיגולי, הסרט הישראלי-בריטי "ירד הלילה" זכה בפרס האמי, באתר כלכליסט, 22 בספטמבר 2016
מחול מטורף

מחול מטורף הוא סינגל של הזמרת-יוצרת הישראלית ריטה, שיצא לאור ביולי 1989 ומאוחר יותר נכלל באלבום אוסף "תחנות בזמן". השיר נכתב על ידי מירי פיגנבוים, הולחן על ידי רמי קלינשטיין ועובד על ידי לואי להב ומשה לוי. השיר נכתב עבור סיבוב ההופעות של ריטה לאחר צאת אלבומה "ימי התום", הוקלט בהופעה חיה ומלווה בוידאו קליפ. באוגוסט 2023, פורסם כי מופע הפסטיגל השנתי צפוי לעסוק בעולם המוזיקה, וכי כוכבי המופע יבצעו שירים ישראליים מוכרים. במסגרת המופע, נועה קירל ביצעה את השיר. הסינגל השיווקי יצא ב-14 באוגוסט 2023 כסינגל הראשון מתוך חמישה שיצאו לקראת המופע, שיתקיים בחודש דצמבר 2023. מידע על היצירה "מחול מטורף" באתר מיוזיק בריינז אקורדי השיר "מחול מטורף" באתר Tab4u סרטון השיר "מחול מטורף" באתר יוטיוב מילות השיר "מחול מטורף" באתר שירונט מחול מטורף, באתר "פזמונט" מחול מטורף, באתר אקו"ם ריטה - מחול מטורף בהופעה 1989, סרטון באתר יוטיוב (אורך: 4:53) ריטה* - מחול מטורף, באתר Discogs (באנגלית) המצעד השבועי של רשת ג' מתאריך 22 באוגוסט 1989, באתר "פזמונט" המצעד השנתי תשמ"ט (1989), באתר "פזמונט" מצעד שירי רמי קלינשטיין, באתר "פזמונט" קיץ ברבנר, ‏נועה קירל עושה ריטה, אנה זק בתפקיד נינט: נחשפים הביצועים בפסטיגל 2023, באתר מעריב אונליין, 9 באוגוסט 2023 קיץ ברבנר, ‏כזה עוד לא ראינו: צפו בביצוע של נועה קירל ל"מחול מטורף" של ריטה בפסטיגל, באתר מעריב אונליין, 14 באוגוסט 2023
רוני וליטל

רוני וליטל (בצרפתית: Touni et Litelle) היא סדרת אנימציה צרפתית בת 26 פרקים שהופקה לטלוויזיה ב-1987. בישראל הסדרה שודרה בערוץ הראשון בין השנים 1990 -1991 ובערוץ הילדים בשנות התשעים. הסדרה עוסקת ברוני וליטל, אח ואחות תאומים בני 8, שיוצאים למסעות על מיטת פלאים מעופפת. בסדרה ישנו שדון רשע בשם "בילי שד" העומד בדרכם, קללתו האהובה של בילי השד היא "אשמדאי" אשר היא למעשה שם של שד מהקבלה, אך בכל צרה עוזרים להם חבריהם הטובים כדורי הצמר. התוכנית עצמה הייתה מהראשונות שהשתמשו במנוע תלת־ממדי. את שיר הפתיחה העברי של הסדרה כתב והלחין אבנר חודורוב, קלידן להקת משינה וביצעה שיר גוטליב. רוני וליטל, במיזם "אישים" לתיעוד היצירה הישראלית מילות השיר "רוני וליטל", באתר שירונט ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
יחסי אנטיגואה וברבודה – צ'ילה

יחסי אנטיגואה וברבודה–צ'ילה הם היחסים הדיפלומטיים הרשמיים שבין אנטיגואה וברבודה לבין הרפובליקה של צ'ילה. היחסים המתקיימים בין אנטיגואה וברבודה לרפובליקה של צ'ילה הם יחסים דיפלומטיים מלאים. שתי המדינות הן חברות מלאות בארגונים מולטילטרליים שונים בהם הן נוהגות לשתף פעולה, כגון: הקהילה של אמריקה הלטינית והמדינות הקריביות, האומות המאוחדות וארגון מדינות אמריקה. היחסים שבין צ'ילה לאנטיגואה וברבודה ממוקדים בעיקר בשיתוף הפעולה הכללי שבין הקהילייה הקריבית לצ'ילה. בשנת 2014 נשיאת צ'ילה מישל בצ'לט ביקרה בברזיל לצורך השתתפות בוועידת ארגון BRICS אליה הוזמנה כאורחת. גם ראש ממשלת אנטיגואה וברבודה גסטון בראון הגיע לוועידה כאורח והנשיאה נפגשה עמו בשולי הוועידה. שני הצדדים שוחחו על היחסים בין המדינות ועל אסטרטגיה אזורית. בין שתי המדינות מתקיים סחר בקנה מידה קטן, אך לא זניח (מספר מיליוני דולרים בכל שנה). צ'ילה אינה מיוצגת באנטיגואה וברבודה בדרג השגרירות. צ'ילה מיוצגת באנטיגואה וברבודה בדרג הקונסולרי באמצעות קונסוליה רשמית שהיא מחזיקה בסנט ג'ונס, בירת המדינה. צ'ילה האמינה את שגרירותה שבקינגסטון, בירת ג'מייקה, על אנטיגואה וברבודה הסמוכה. אנטיגואה וברבודה אינה מיוצגת בצ'ילה, הן בדרג השגרירות והן בדרג הקונסולרי. אנטיגואה וברבודה האמינה את נציגותה שבוושינגטון די. סי. לארגון מדינות אמריקה, על צ'ילה. מדיה וקבצים בנושא יחסי אנטיגואה וברבודה – צ'ילה בוויקישיתוף CONSULATE OF CHILE IN ST. JOHN'S, ANTIGUA AND BARBUDA Antigua y Barbuda, אתר משרד החוץ של צ'ילה
אגדת השמש והירח

"אגדת השמש והירח" הוא סינגל של הזמרת ריטה ולהקת אתניX, שיצא לאור בדצמבר 1990. השיר נכלל מאוחר יותר באלבום "האוסף של אתניקס" ובאלבום האוסף של ריטה "תחנות בזמן". את השיר כתב אהוד מנור, והלחינו ועיבדו זאב נחמה ותמיר קליסקי. מנור חיבר את השיר בשנת 1990, לחגיגות העשור של הפסטיגל, וריטה ואתניX ביצעו אותו בחלק האומנותי של המופע. ב־24 ביוני 2012 יצא סינגל מחודש לשיר, בעיבוד של עמי רייס מכנסיית השכל, מתוך הופעה חיה של ריטה. ב־2020 ביצעה ריטה את השיר עם הצמד סטטיק ובן-אל תבורי, במופע "My פסטיגל", לרגל חגיגות 40 שנה למופע הפסטיגל. את הביצוע המחודש עיבד ג'ורדי, וסטטיק חיבר בית נוסף בסגנון ראפ. סרטון השיר "אגדת השמש והירח" באתר יוטיוב מילות השיר "אגדת השמש והירח" באתר שירונט אגדת השמש והירח, באתר "פזמונט" אגדת השמש והירח, באתר אקו"ם אגדת השמש והירח באתר מוזיקה ישראלית יוסי חרסונסקי, ביקורת על השיר, חרסונסקי מיוזיק אגדת שמש וירח, באוסף המוזיקה הישראלית אגדת השמש והירח, באתר Discogs המצעד השבועי של רשת ג' מתאריך 15 בינואר 1991, באתר "פזמונט" המצעד השנתי תשנ"א (1991), באתר "פזמונט" מצעד שירי אהוד מנור, באתר "פזמונט" מצעד שירי אתניX, באתר "פזמונט" אגדת השמש והירח בהופעה חיה - ריטה, סרטון באתר יוטיוב (אורך: 5:54) ריטה - בהופעה חיה מתוך הקיץ של ריטה: אגדת השמש והירח, באתר www.linktone.co.il מערכת mako מוזיקה, ‏ריטה עם סטטיק ובן אל - אגדת השמש והירח, באתר ‏מאקו‏, 29 בנובמבר 2020
הבנק המרכזי של מדגסקר

הבנק המרכזי של מדגסקר (במלגשית: Banky Foiben'i Madagasikara; בצרפתית: Banque Centrale de Madagascar; באנגלית: Central Bank of Madagascar) הוא הבנק המרכזי של מדגסקר. משימת הבנק היא, בשיתוף עם הממשלה, לשמור על הכלכלה הפוליטית הכללית של מדגסקר, ולשמור על היתרות הכספיות הלאומיות של מדגסקר. הבנק המרכזי של מדגסקר פועל בפיתוח מדיניות הכללה הפיננסית (אנ') וחבר בברית להכללה פיננסית (אנ'). אתר האינטרנט הרשמי של הבנק המרכזי של מדגסקר Banque Centrale de Madagascar, Banque Centrale de Madagascar (ב־) Alliance for Financial Inclusion - Members, Alliance for Financial Inclusion (באנגלית) ערך זה הוא קצרמר בנושא בנקים ובנושא אפריקה. אתם מוזמנים לתרום לוויקיפדיה ולהרחיב אותו.
L'arca di Noè

"L'arca di Noè" (בעברית: "תיבת נח") הוא שיר באיטלקית משנת 1970, שחיבר סרג'ו אנדריגו. השיר בוצע לראשונה בפסטיבל סן רמו ה-20 (אנ'), בביצוע כפול של אנדריגו ושל איווה זאניקי (אנ'), והגיע למקום השלישי בתחרות. השיר "L'arca di Noè" זכה להצלחה מסחרית, דורג במקום השלישי במצעד הפזמונים האיטלקי, והפך לקלאסיקה. השיר קיבל שבחים מהמבקרים, בהם מבקר המוזיקה של "קוריירה דלה סרה", וינצ'נזו בואונסיסי, שכתב עליו "זה היה השיר היחיד בפסטיבל סן רמו שניסה להגיד משהו חדש, לגעת בסוגיות פתוחות הנוגעות לאנשים בימינו". הלחן מבוסס על שיר העם "Sedi, Mara, na kamen studencu!" (Sidi Mara),‏ (Aloha ʻOe) הזמר ג'ימי פונטנה הקליט גרסת כיסוי של השיר בספרדית בשם "El Arca de Noé", שהגיעה לראש מצעד הפזמונים בארגנטינה. גרסה באנגלית בשם "When Love Comes Round Again" בוצעה על ידי קן דוד, והגיעה למקום ה-19 במצעד הסינגלים הבריטי. ב-2019 הקליטו נקמת הטרקטור וברי סחרוף גרסה עברית לשיר. סינגל 7" – SP 1423 "L'arca di Noè" (סרג'ו אנדריגו) "Dall'America" (סרג'ו ברדוטי, סרג'ו אנדריגו) מידע על היצירה "L'arca di Noè" באתר מיוזיק בריינז L’arca di Noè - מילות השיר ירון ליבוביץ', "תיבת נח" של סרג'יו אנדריגו, באתר המולטי יקום של אלי אשד L' Arca Di Noe בביצוע של סרג'ו אנדריגו, אילוסטרציה עם מילות השיר באנגלית L' Arca Di Noe בביצוע של אווה זניקי, פסטיבל סן רמו 1970 Eddy Anselmi. Festival di Sanremo: almanacco illustrato della canzone italiana. Panini Comics, 2009. ISBN 8863462291. Dario Salvatori. "L'arca di Noè". Dizionario delle canzoni italiane. Elle U, 2001. ISBN 8888169016. Dario Salvatori. "L'arca di Noè". Dizionario delle canzoni italiane. Elle U, 2001. ISBN 8888169016. "Billboard Hits of the World". Billboard. 23 במאי 1970. {{cite journal}}: (עזרה) "Ken Dodd". The Official Charts. The Official UK Charts Co. c. 2010. נבדק ב-24 ביוני 2010. {{cite web}}: (עזרה) יובל אראל‏, נקמת הטרקטור וברי סחרוף – תיבת נח, בבלוג של יובל אראל, מגזין מוזיקה ותרבות, 19 באוגוסט 2019 Dario Salvatori. Storia dell'Hit Parade. Gramese, 1989. ISBN 8876054391.
חיזיון מקומי

חיזיון מקומי הוא סינגל של הזמרת-יוצרת הישראלית ריטה, שיצא לאור בפברואר 1992 מתוך אלבום שנגנז. מאוחר יותר נכלל השיר באלבום אוסף "תחנות בזמן". השיר נכתב על ידי אהוד מנור, הולחן ועובד על ידי רמי קלינשטיין. סרטון השיר "חיזיון מקומי" באתר יוטיוב מילות השיר "חיזיון מקומי" באתר שירונט חיזיון מקומי, באתר "פזמונט" חיזיון מקומי, באתר אקו"ם חיזיון מקומי באתר סטריאו ומונו ריטה* - חיזיון מקומי, באתר Discogs (באנגלית) המצעד השבועי של רשת ג' מתאריך 15 במרץ 1992, באתר "פזמונט" המצעד השנתי תשנ"ב (1992), באתר "פזמונט"
תחנה של זמן

תחנה של זמן הוא סינגל של הזמרת-יוצרת הישראלית ריטה, שיצא לאור במרץ 1992 מתוך אלבום שנגנז. מאוחר יותר, נכלל השיר באלבום אוסף "תחנות בזמן". הוא נכתב על ידי אסתר שמיר, והולחן ועובד על ידי רמי קלינשטיין. סרטון השיר "תחנה של זמן" באתר יוטיוב מילות השיר "תחנה של זמן" באתר שירונט תחנה של זמן, באתר אקו"ם תחנה של זמן באתר סטריאו ומונו ריטה* - תחנה של זמן, באתר Discogs (באנגלית) המצעד השבועי של רשת ג' מתאריך 29 במרץ 1992, באתר "פזמונט"
Les chansons en or

Les chansons en or (בעברית: שירי הזהב) הוא אלבום הלהיטים השני של הזמרת הקנדית סלין דיון. אלבום הלהיטים יצא לאור ב-22 באפריל 1986, על ידי חברת התקליטים TBS. עם יציאתו נכנס אלבום הלהיטים אל המקום ה-15 במצעד האלבומים של קוויבק. אלבום הלהיטים הופק על ידי רנה אנג'ליל, פול באילרגיון, מרסל לפבר, אדי מרנאיי, רודי פסקה ודניאל הטו. במהלך אותן השנים, הוציאה דיון אלבומים רבים כדוגמת Céline Dion en concert, C'est pour toi ו-Les oiseaux du bonheur, שזכו להצלחה. מתוך האלבומים, יצאו להיטים רבים, אותם איגדה דיון לאלבום הלהיטים הזה. לאחר שקיבלה עשרות תוארי פלטינה וזהב, תוך שזכתה בעשרה פרסי ה-Félix, החליטה דיון להוציא את אלבום הלהיטים הזה. ביוני 1986, הוחלט להוציא את השיר "Fais ce que tu voudras", כסינגל ראשון ויחיד מתוך אלבום הלהיטים, במטרה לעזור בקידום שלו. מידע על האלבום Les chansons en or באתר MusicBrainz האלבום Les chansons en or באתר Discogs רנה אנג'ליל, פול באילרגיון, מרסל לפבר, אדי מרנאיי, רודי פסקה, דניאל הטו Céline Dion - Les Chansons En Or, Discogs (באנגלית) Palmarès reconstitués de la chanson au Québec | BAnQ, www.banq.qc.ca Céline Dion - Les Oiseaux Du Bonheur, Discogs (באנגלית) Céline Dion - En Concert, Discogs (באנגלית) Céline Dion - C'est Pour Toi, Discogs (באנגלית) Céline Dion - Fais Ce Que Tu Voudras, Discogs (באנגלית) Ian Fletcher, En profil : Céline Dion, Highbury House Communications PLC, 1998
אל טרנסיטו

אל טרנסיטו (בספרדית: El Tránsito) הוא מבנה היסטורי בטולדו, ספרד שהיה בעברו בית כנסת. המקום מפורסם בעיטורי הסטוקו העשירים שלו, המושווים למצודת סביליה ולארמון אלהמברה בגרנדה. בית הכנסת הוקם על ידי שמואל אבולעפיה, גזברו של פדרו הראשון, "האכזר", מלך קסטיליה (אנ'), בערך בשנת 1356, ותכנונו מיוחס לדון מאיר אבדלי. שמואל אבולעפיה היה בן למשפחה ששירתה את מלכי קסטיליה במשך כמה דורות וכללה מקובלים ותלמידי חכמים. בית הכנסת היה קשור לביתו של שמואל אבולעפיה על ידי שער פרטי והוא התכוון להשתמש בו כבית תפילה פרטי. המלך פדרו נתן כנראה את הסכמתו לבניית בית הכנסת, כדי לפצות את יהודי טולדו על חורבן שאירע בשנת 1348, במהלך פוגרומים אנטי-יהודיים שליוו את בואו של המוות השחור לטולדו. המייסד איבד בסופו של דבר את חסדו של המלך והוצא להורג בשנת 1360. לאחר גירוש ספרד ב-1492 הבניין הפך לרכוש מסדר אבירי קאלאטראבה, שהפכו אותו לבית חולים והאולם הגדול לכנסייה נוצרית בשם סאן בנטיטו. מהמאה ה-16 המבנה היה לרכוש הצבא וב-1877 הוכרז אתר לאומי. מ-1964 המקום משמש כמוזיאון המוקדש לתרבות היהודית בספרד. בקרבת המבנה נמצא בית הכנסת של סנטה מריה לה בלנקה. מדיה וקבצים בנושא אל טרנסיטו בוויקישיתוף אתר האינטרנט הרשמי של אל טרנסיטו "'El Transito' Synagogue in Toledo, Spain". The Museum of the Jewish People at Beit Hatfutsot.
האלימה נאקאי

האלימה נאקאי (באנגלית: Halimah Nakaayi; נולדה ב-16 באוקטובר 1994) היא אתלטית אוגנדית. היא אלופת העולם (דוחה 2019) בריצת 800 מטר. באולימפיאדת ריו דה ז'ניירו (2016) סיימה נאקאי במקום 17 בריצת 800 מטר בתוצאה של 2:00.63 דקות. בשלב המוקדמות היא קבעה שיא אישי חדש של 1:59.78 דקות. באליפות העולם שנערכה בלונדון באוגוסט 2017 היא סיימה במקום 19 בריצת 800 מטר בתוצאה של 2:01.7 דקות במשחקי אפריקה שנערכו ברבאט, מרוקו בסוף אוגוסט 2019 זכתה נאקאי במדליית ארד בריצת 800 מטר בתוצאה של 2:03.55 דקות. חודש לאחר מכן, באליפות העולם שנערכה בדוחה ב-30 בספטמבר היא זכתה במדליית זהב בריצת 800 מטר בתוצאה של 1:58.04 דקות, לפני רייבן רוג'רס (1:58.18 דקות) ואג'יי וילסון (1:58.84 דקות), שתיהן מארצות הברית. באליפות העולם באולם שנערכה בבלגרד, סרביה ב-20 במרץ 2022 היא זכתה במדליית ארד בריצת 800 מטר בתוצאה של 2:00.66 דקות, אחרי אג'יי וילסון (1:59.09 דקות) ופריוויני היילו מאתיופיה (2:00.54 דקות). ריצת 800 מטר: 1:58.04 דקות (2019), שיא אוגנדה ריצת 800 מטר: 2:01.96 דקות (2020) מדיה וקבצים בנושא האלימה נאקאי בוויקישיתוף האלימה נאקאי, באתר הוועד האולימפי הבין-לאומי האלימה נאקאי, באתר olympedia.org האלימה נאקאי, באתר התאחדות האתלטיקה הבין-לאומית האלימה נאקאי, באתר ליגת היהלום